Dunwich (H. P. Lovecraft)
<s>Dunwich je fiktivni grad koji se pojavljuje u priči "The Dunwich Horror" (1928.), američkog pisca H. P. Lovecrafta.</s><s>Dunwich je smješten u fiktivnoj Lovecraftovoj zemlji te je, uz Arkham i Innsmouth, jedna od integralnih lokacija u sklopu Cthulhu mitova.</s><s>Nakon inicijalnog spomena u gore navedenoj priči, Lovecraft više nikada nije spominjao Dunwich u svojoj prozi, a jedino kasnije pojavljivanje bilo je u pjesmi "The Ancient Track" (1929.); drugi autori Cthulhu mitova, poput Augusta Derletha, koristili su Dunwich u svojim pričama, a grad je često korišten i u drugim medijima te vidovima pop-kulture, poput filma, stripova i (video) igara.</s>

<s>Dunwich se nalazi na sjeveru centralnog Massachusettsa, a opisan je kao izrazito siromašan grad prepun poluraspadnutih i napuštenih kuća.</s><s>Stanovnici su opisani kao neobrazovani i izrazito praznovjerni, a u mjestu je često i incestuozno razmnožavanje.</s><s>Putnici ga uglavnom izbjegavaju s velikim zadovoljstvom, a oko mjesta se nalazi močvara s vrlo egzotičnom florom i faunom.</s>

<s>Vjerojatno je kako je Lovecraft svoj Dunwich imenovao po istoimenoj izgubljenoj luci, uništenoj u nekoliko snažnih oluja u XIII. vijeku, u Suffolku; Dunwich se spominje u pjesmi "By the North Sea" Algernona Charlesa Swinburnea te u noveli The Terror Arthura Machena, a poznato je kako je Lovecraft čitao oba djela.</s><s>S druge strane, nastavak -wich je bio čest u gradovima Nove Engleske, tako da je moguće da je Lovecraft svoju inspiraciju povukao i iz tih izvora; nije poznato kako je Lovecraft izgovarao naziv svoga grada.</s>

<s>Vjerojatna inspiracija za skiciranje samog grada bio je gradić Athol, MA, ali i druga mjesta na zapadu Massachusettsa.</s><s>S. T. Joshi je sugerirao kako je inspiracija za Dunwich bio gradić East Haddam, CT.</s>

<s>Vidi i 
 Arkham, Massachusetts
 Innsmouth, Massachusetts
 Kingsport, Massachusetts</s>

<s>Reference</s>

<s>Literatura 
 Definitive version.</s>

<s>Vanjske veze 
 "The Dunwich Horror," by H. P. Lovecraft.</s><s>The original story featuring the first appearance of Dunwich.</s>

<s>Fiktivna naselja
Cthulhu mitovi</s>

